Iz česa si narejen?
Narejeni smo iz snovi, ki je iz molekul, ki so narejene iz atomov.
Od kod pa prihajajo ti atomi? Ti, ki so v vtebi! Kako so nastali?
No, narejeni so bili v notranjosti zvezd! Resnično, sestavljeni ste iz zvezdne snovi!
Življenjea je odvisno od obstoja velikega števila različnih atomov kot so vodik, ogljik in kisik,
vendar sta bila na začetku vesolja prisotna le vodik in helij: izmed vseh najbolj preprosta atoma...
... in nič drugega. Od kod pa prihajajo ostali?
Samo en mehanizem je zmožen ustvariti večje, bolj kompleksne atome: zvezde!
Zvezde se rodijo, ko se oblaki prahu in plina pod učinkom gravitacije skrčijo in postanejo zelo, zelo majhni.
Tako majhni, da atomi v njih nimajo dovolj prostora,
stisnejo se skupaj in vse se začne segrevati.
Temperatura postane tako zelo visoka,
da se manjši in enostavnejši atomi preoblikujejo v večje in bolj zapletene
- v verižni reakciji, ki ji pravimo jedrsko zlitje.
Železo v krvi, kalcij v kosteh in ogljik v mišicah
so ustvarile zvezde širom po vesolju.
Zvezde, ki so se ugasnile in pustile za seboj prah in plin poln novih elementov, iz katerih se sčasoma oblikujejo druge zvezde, planeti in življenje.
Naše Sonce je zvezda vsaj druge generacije.
To pomeni, da so bili vsi atomi v našem Osončju ustvarjeni v starejši zvezdi.
Toda kako in kje so ti atomi tvorili molekule, ki so del vas...
... in vsakega živega bitja, ki je kdajkoli obstajalo?
Nihče tega še ne ve, ampak ALMA bi lahko bila v pomoč pri iskanju odgovora.
Velike molekule, tiste, ki bi lahko bile gradniki življenja,
lahko obstajajo le v temnih in hladnih predelih vesolja, krajih, ki jih je težko raziskovati s pomočjo vidne svetlobe.
Toda ALMA lahko vidi šibko radijsko svetlobo, ki jo oddajajo najhladnejši objekti v vesolju.
In lahko gleda preko teh temnih oblakov, kjer so se rodili zvezde in planeti, in, morda,
odkrije kje in kdaj so nastali prvi gradniki življenja -
ter odgovori na eno od največjih vprašanj človeštva.
Študij teh atomov in molekul je neke vrste študij nas samih.
Torej naslednjič, ko misliš, da je astronomija raziskovanje stvari, ki so daleč in niso povezane s tabo se spomni,
vsi smo iz zvezdnega prahu!
Prepis ESO. Prevod Dunja Fabjan